PATVIRTINTA

Alytaus rajono vietos veiklos grupės pirmininko 2017 m. lapkričio 8 d.

įsakymu Nr. D-30

**KONKURSO „100 SUVENYRŲ LIETUVOS ŠIMTMEČIUI“ NUOSTATAI**

**I. BENDROSIOS NUOSTATOS**

1. Konkursą „100 suvenyrų Lietuvos šimtmečiui“ (toliau - konkursas) organizuoja Alytaus rajono vietos veiklos grupės administracija, bendradarbiaudama su Alytaus turizmo informacijos centru ir Pivašiūnų amatų centru.

2. Konkurso tikslas – skatinti Alytaus rajono gyventojų ir organizacijų kūrybiškumą ir įsitraukimą, švęsti Lietuvos šimtmetį bei prisidėti prie Alytaus krašto, Lietuvos žinomumo didinimo ir turizmo bei vietos ekonomikos skatinimo.

3. Konkursas skelbiamas Alytaus rajono vietos veiklos grupės, internetiniame tinklapyje [www.alytausrvvg.lt](http://www.alytausrvvg.lt), Alytaus turizmo informacijos centro internetiniame tinklapyje [www.alytus-tourims.lt](http://www.alytus-tourims.lt), Alytaus rajono savivaldybės tinklapyje [www.arsa.lt](http://www.arsa.lt) bei Alytaus rajono vietos veiklos grupės, Alytaus turizmo informacijos centro, Pivašiūnų amatų centro socialiniame tinkle facebook paskyrose: <https://www.facebook.com/Alytausrvvg/>; <https://www.facebook.com/alytaus.turizmo.informacijos.centras/>;

<https://www.facebook.com/506417149454041/photos/a.506438896118533.1073741825.506417149454041/713940848701669/?type=1&theater> .

4.Konkurse gali dalyvauti Alytaus rajono savivaldybės teritorijoje registruoti ar faktinę gyvenamąją vietą deklaravę fiziniai asmenys bei Alytaus rajone registruoti ar veiklą vykdantys juridiniai asmenys - visuomeninės organizacijos, biudžetinės, viešosios įstaigos, verslo subjektai (toliau – suvenyrų gamintojai). Pirmieji 20 gamintojų, pateikusių suvenyrus konkursui bus pakviesti į nemokamą pažintinę kelionę Lietuvoje.

5. Konkurso trukmė nuo 2017 m. lapkričio 9 d. iki 2018 m. vasario 10 d. Vadovaujantis šių nuostatų 6 punktu konkurso pabaigos data gali pakisti, todėlprieš teikiant suvenyrą būtina įsitikinti dėl 6 nuostatų punkte taikomų išlygų.

6. Jeigu 100 suvenyrų gamintojai pateikia anksčiau nei nurodyta šių nuostatų 5 punkte, konkurso organizatorių interneto svetainėse (žr. 3 nuostatų punktą) pranešama apie konkurso pabaigą anksčiau.

**II. KONKURSO SĄLYGOS**

7. Konkurso sąlygos:

7.1. Suvenyrus konkursui gamintojai teikia asmeniškai atvykdami į Alytaus rajono vietos veiklos grupę, adresu: Naujoji g. 48, Alytus.

7.2. suvenyrų pateikimo kiekis vienam gamintojui neribojamas.

7.3. konkursui pateikiami suvenyrai gali būti šios tematikos: atspindi Lietuvos arba Alytaus krašto vertybes, simbolius, tradicijas, turėti sąsają su krašto kultūros, architektūros, gamtos paminklais, istorija, gali būti paženklinti Lietuvos arba/ir rajono arba/ir rajono seniūnijų simbolika.

7.4. gaminat suvenyrą gamintojai turi siekti jį sukurti:

7.4.1. lengvą, nedidelės apimties (daugiausia 20 cm x30 cm) supakavus;

7.4.2. estetišką ir būtinai su tinkama, estetiška pakuote, nurodant gaminio pavadinimą, gamintoją ir jo kontaktus;

7.4.3. tinkamą transportuoti;

7.4.4. pagamintą iš saugių naudojimui medžiagų,

7.4.5. galimai funkcionalų, t.y. pritaikomą praktiškai;

7.4.6. tinkamą kaip reprezentacinė, proginė, verslo dovana.

7.4.7. tradiciniam daiktui pasiūlyti inovatyvų sprendimą;

7.4.8. suvenyrą, kuris sietinas su dzūkų tradicija arba (ir) Alytaus kraštu arba (ir) Lietuva.

7.4.9. suvenyrų gaminimo, apdirbimo technikos pasirenkamos gamintojo nuožiūra.

7.4.10. suvenyras gali būti maisto produktas, tačiau gamintojas turės pagal teisės aktus užtikrinti jo kokybę ir galiojimo trukmę, kuri turėtų būti ne trumpesnė kaip 12 mėn.

7.6. gamintojai, pateikdami suvenyrus, prisiima pilną atsakomybę dėl suvenyrų autorytės užtikrinimo.

7.7. prieš eksponuojant suvenyrus jam bus suteikiamas identifikacinis numeris, tačiau pateikiant gaminius ir pildant suvenyro priėmimo dokumentus gamintojo bus prašoma tiksliai nurodyti jo autoriaus vardą ir pavardę, telefono numerį, elektroninio pašto adresą, gaminio pavadinimą bei pasirašyti Dalyvavimo konkurse sutartį, kurioje bus sulygta dėl suvenyro grąžinimo ar kitų aplinkybių.

**III. PATEIKTŲ SUVENYRŲ VERTINIMAS**

8. Pateiktus suvenyrus vertins Alytaus rajono vietos veiklos grupės sudaryta konkurso „100 suvenyrų Lietuvos šimtmečiui“ komisija (toliau - komisija). Konkurso laimėtojai paskelbiami iki **2018 m.****vasario 16 d.**

9. komisija, vertindama konkurso dalyvių gaminius, vadovaujasi šiais kriterijais:
9.1. temos atskleidimas;

9.2. suvenyro formos ir turinio originalumas, savitumas;

9.3. suvenyro meniškumas;

9.4. suvenyro pagaminimo kokybė.

10. Komisija išrinks 3 suvenyrus ir skirs prizus 3 gamintojams:

10.1. Prizinės vietos ir prizų vertė:

10.1.1. Pirmos vietos (I vieta) laimėtojas gaus 100,00 Eur vertės prizą ir pasiūlymą dėl nuolatinio suvenyro platinimo;

10.1.2. Antros vietos (II vietos) laimėtojas gaus 50,00 Eur vertės prizą ir pasiūlymą dėl nuolatinio suvenyro platinimo;

10.1.3. Trečiosios vietos (III vietos) laimėtojas gaus 30,00 Eur vertės prizą ir pasiūlymą dėl nuolatinio suvenyro platinimo;

10.2. Komisija suskaičiuos Alytaus rajono vietos veiklos grupės, Alytaus turizmo ~~ir~~ informacijos centro, Pivašiūnų amatų centro facebook draugų balsus ir nustatys 10 labiausiai patikusių suvenyrų bei paskelbs jų gamintojus.

10.2.1. Facebook draugų balsus ir simpatijas gavusieji suvenyrai, t.y. gamintojai už 1 – 10 vietas gaus vertingas atminimo dovanas ir pasiūlymą sudaryti susitarimą dėl nuolatinio suvenyro platinimo.

11. Suvenyrai neatitinkantys vertinimo kriterijų, nurodytų nuostatų 9.1. - 9.4 punktuose, nebus vertinami.

**IV. KONKURSO SUVENYRINIŲ GAMINIŲ PRIĖMIMO, JŲ EKSPONAVIMO IR GRĄŽINIMO GAMINTOJAMS TVARKA**

12. Priimant konkursui parengtą suvenyrinį gaminį su gamintoju bus surašyta Suvenyrinio gaminio kortelė ir suvenyrui suteiktas identifikacinis numeris bei sudaryta Dalyvavimo konkurse sutartis.

13. Konkursui teikiamas suvenyrinis gaminys bus nufotografuotas ir jo nuotrauka su nustatytu pastoviu identifikaciniu numeriu publikuojama Alytaus rajono vietos veiklos grupės, Alytaus turizmo informacijos centro, Pivašiūnų amatų centras socialiniuose tinkluose facebook publikuos suvenyrų nuotraukas ir kvies balsuoti, įvertinti labiausiai patikusius.

14. Suvenyriniai gaminiai bus grąžinami gamintojams taip kaip bus susitarta dalyvavimo konkurse sutartyje.

15. Alytaus rajono vietos veiklos grupė, Alytaus turizmo informacijos centras, Pivašiūnų amatų centras pasilieka teisę naudoti gaminių fotografijas savo nuožiūra interneto svetainėje, facebook paskyroje, spausdinti savo leidiniuose ar kitaip jas viešai publikuoti.

**V. BAIGIAMOSIOS NUOSTATOS**

16. Konkursas baigiasi tuomet kai gamintojai pateikia 100-ąjį suvenyrą, tačiau ne vėliau kaip iki 2018 m. vasario 10 d.

17. Pasibaigus konkursui iki 2018 m. vasario 16 d. Pivašiūnų amatų centre bus gyvai surengta suvenyrų paroda „100 suvenyrų Lietuvos šimtmečiui“.

18. Parodos atidarymo metu bus apdovanoti prizinių vietų laimėtojai – 3 gamintojai, kuriuos atrinko konkurso „100 suvenyrų Lietuvos šimtmečiui“ komisija ir 10 gamintojų, kurių suvenyrai labiausiai patiko konkursą organizuojančių -Alytaus rajono vietos veiklos grupės, Alytaus turizmo ir informacijos centro, Pivašiūnų amatų centro facebook lankytojams.

19. Suvenyrų gamintojai, kurių suvenyrų registracijos identifikacinis numeris bus Nr.1, Nr. 13, Nr.22, Nr. 33, Nr. 44, Nr.55, Nr. 66, Nr. 77, Nr.88, Nr. 100 automatiškai gaus kvietimus į nemokamą pažintinę kelionę Lietuvoje, nepaprastai turtingą visokiomis įdomybėmis Telšių kraštą, kuris laikomas viena patraukliausių turizmo vietų Lietuvoje. Kiti suvenyrų gamintojai, registruodami suvenyrą trauks burtus, kad taip pat 2018 m. pavasarį laimėtų galimybę dalyvauti šioje kelionėje.

**Kilus klausimams kreiptis:**

**telefonu:** +370 315 37727, +370 609 98317

**elektroniniu paštu:** viesieji.rysiai@alytausrvvg.lt;info@alytus-tourism.lt,

pvasiunuamatucentras@gmail.com